Olen niin pahoillani.
Kunpa voisin muuttaa asioita ja palata ajassa taaksepäin.
En pitäisi yhtään asetta kotonani.
JOKA VUOSI YHDYSVALLOISSA
YLI 8 000 IHMISTÄ TUOMITAAN MURHASTA
HEISTÄ ALLE 50 PROSENTTIA TUNNUSTAA RIKOKSENSA
TÄMÄ ON VANGIN 80172 TARINA
Toivon, että pääsen vielä joskus vapaaksi.
Mutta tiedän, että otin hengen ja minun täytyy maksaa teostani.
Olen niin pahoillani, että tein sen.
Toisin hänet takaisin, jos voisin.
Mutta en voi tehdä niin.
NETFLIX-SARJA
USKOLLISUUSKYSYMYS
CHILLICOTHEN VANKILA, MISSOURI
VUONNA 2013 VICTORIA SMITH TUNNUSTI TAPPANEENSA AVIOMIEHENSÄ, CHRIS ISAACIN
Laitanko hiukset eteen vai taakse? -Eteesi.
Nimeni on Victoria Smith. Minut tuomittiin ensimmäisen asteen murhasta.
Tuomioni oli elinkautinen.
Ja 25 vuotta päälle.
Vartuin Missourin Poplar Bluffissa.
Minulla on kahdeksan sisarusta, joista kaksi on kuollut.
Minulle lähimmät heistä olivat Roxie ja Betty.
Olemme tosi läheisiä Bettyn kanssa.
Hän on pikkusiskoni.
Kehityin lapsena hitaasti. Minulla oli oppimisvaikeuksia -
ja henkisen puolen ongelmia.
Minulla oli aina ongelmia. Koulutukseni on alle keskitason.
VICTORIAN ÄLYKKYYSOSAMÄÄRÄ ON ALLE 75
HÄNET VOIDAAN LUOKITELLA MILTEI ÄLYLLISESTI VAJAAKUNTOISEKSI
Äitini kasvatti meidät sosiaaliturvan avulla.
En tiedä, kuka isäni oli. Äitini ei kertonut…
Hän sanoi, että isäni saattoi olla jokilaivan kapteeni -
tai jokilaivalla työskennellyt mies,
mutta sitä ei koskaan vahvistettu.
Äitini oli ankara mutta rakastava. Se teki minusta vahvemman ihmisen.
Luulen, etten olisi yhtä vahva ilman äitiäni.
En halua mollata äitiäni, mutta hän joi paljon, kun olimme lapsia.
Ja kun hän joi, hän kaatoi kaiken minun niskaani.
Hän potki minua ja löi nyrkein,
veti minua hiuksista ja…
Se oli fyysistä pahoinpitelyä.
Sitä tapahtui pari kolme kertaa viikossa.
Niin minut kasvatettiin 15-vuotiaaksi saakka.
Sitten muutin Louisianaan isosiskoni Goldien kanssa.
17-VUOTIAANA VICTORIA TULI RASKAAKSI
14. JOULUKUUTA 1983 HÄN SYNNYTTI POIKANSA, KENNYN
Hän oli iso vauva.
Hän oli 59,7 senttimetriä pitkä.
Hän painoi 3 930 grammaa.
Minusta hän oli aivan mahtava.
Poikani oli minulle kaikki kaikessa.
Hänen isänsä pahoinpiteli minua usein.
Hänkin oli alkoholisti.
Pahoinpitely oli minulle normaalia. Hän kuristi ja löi minua.
Tuntuu siltä, että kaikissa suhteissani -
on ollut paljon pahoinpitelyä ja väkivaltaa.
Se on rankkaa.
Se oli tosi rankkaa.
ÄLÄ SEISO IKKUNAN ÄÄRESSÄ
KAHDEN VUODEN YHDESSÄOLON JÄLKEEN VICTORIA JÄTTI POIKANSA ISÄN
Halusin suojella Kennyä maailmalta.
En todellakaan halunnut, että häntä pahoinpidellään.
Halusin antaa hänelle hyvän elämän.
Hänen isänsä luona se ei ollut mahdollista.
VUONNA 1985 VICTORIA MUUTTI TAKAISIN MISSOURIIN ÄITINSÄ LUOKSE
Aloitin kokopäivätyön, ja äitini hoiti poikaani.
Halusin käydä ulkona viikonloppuisin. Olinhan sinkku.
Juominen oli minullekin ongelma yhdessä vaiheessa.
Minun olisi pitänyt olla enemmän kotona poikani kanssa.
Äitini mielestä olisin voinut olla parempi äiti.
VUONNA 1986 VICTORIAN ÄITI SAI KENNYN HUOLTAJUUDEN
Hän pakotti minut allekirjoittamaan paperin,
joka siirsi poikani täyden huoltajuuden äidilleni.
Muuten hän olisi heittänyt meidät ulos.
Se särki sydämeni.
Se todellakin särki sydämeni.
Minusta tuntui siltä, että olin menettämässä lapseni.
Menin siitä hieman sekaisin.
Aloin juoda enemmän ja…
Aloin käyttää pillereitä. Tein asioita, joita ei olisi pitänyt tehdä.
VUONNA 2000, USEAMMAN EPÄONNISTUNEEN SUHTEEN JÄLKEEN,
VICTORIA ALKOI TAPAILLA CHRIS ISAACIA.
Olin 34-vuotias, kun aloimme seurustella. Chris oli 30.
Suhde tuntui alussa hyvältä, sillä Chris ei juonut.
Hän oli aluksi aika lempeä.
Ja hän oli tosi komea mies.
Meillä oli hauskaa.
VUODEN 2000 LOPPUPUOLELLA VICTORIA MUUTTI CHRISIN ASUNTOVAUNUUN
HE MENIVÄT NAIMISIIN VUONNA 2001
Chris työskenteli eräässä firmassa.
Hän loukkasi selkänsä töissä.
Sen jälkeen hän alkoi käyttää opioideja.
Hän muuttui. Hänestä tuli aggressiivisempi.
Joskus jouduin käymään sairaalassa, kun hän oli töninyt minua päin pöytiä.
Kylkiluuni murtuivat.
Jouduin usein soittamaan siskolleni, kun luulin Chrisin tappavan minut.
Pelkäsin aina, että jotain sellaista voisi tapahtua.
VUONNA 2012 VICTORIA SAI HALVAUSKOHTAUKSEN KORKEAN VERENPAINEEN TAKIA
KUN HÄN PALASI KOTIIN, HÄN JOUTUI KÄYTTÄMÄÄN RESEPTILÄÄKKEITÄ
Tein kotonamme lähes kaiken.
Maksoin laskut ja tein ruuat.
En voinut tehdä niitä niin hyvin kuin olisin halunnut.
Yritin, mutta olin liian heikko.
Chris oli vihainen, koska en pystynyt samaan kuin ennen.
Hänestä tuli aggressiivisempi.
Siinä vaiheessa hän käyttäytyi toisinaan kuin raivohullu.
Lääkitys,
stressi ja unettomuus johtivat siihen,
että näin harhanäkyjä.
Tilanne paheni koko ajan.
Olin valmis lähtemään.
Olin jo järjestelemässä tavaroitani pois kotoa.
Heittämässä pois niitä, mitä en tarvinnut…
Sitten tuli se välikohtaus.
14. TOUKOKUUTA 2013
Tämän minä muistan.
Olin makaamassa, mutta hereillä.
Menin keittiöön.
Aioin ottaa savukeaskin…
Mutta en ottanut savukkeita, vaan pistoolin.
Jokin käski minua tappamaan hänet.
Chris nukkui. Hän nukkui sohvalla.
Silloin kun ammuin hänet.
Se on viimeinen asia, jonka muistan.
VICTORIA SOITTI VÄLITTÖMÄSTI HÄTÄNUMEROON JA TUNNUSTI MURHAN
KOLME VUOTTA MYÖHEMMIN HÄN SAI ELINKAUTISEN VANKEUSTUOMION
CHRIS ISAAC OLI 43-VUOTIAS, KUN HÄNET MURHATTIIN
Sinä ja Chris ajoitte kolmipyöräisellä alas tuon kuistin reunalta…
Niin, ja hyppäsimme tuonne.
Te pojat sotkitte saappaanne lehmänläjiin.
HÄN OLI YKSI KAHDEKSASTA SISARUKSESTA
Vaikka Chris ei ole täällä kanssamme, meillä on hänestä hyviä muistoja.
Aivan. -Hän elää yhä kauttamme.
Tuossa on Chris vauvana, Tuossa olemme Kay, Billy ja minä.
Kutsuimme häntä Kojakiksi. -Niin, koska hän oli kalju.
Siitäkö hän sai nimensä?
Kaljusta päästään? -Niin.
Isä taisi keksiä sen nimen. -Aivan.
Hän oli suloinen pikkupoika.
Hän rakasti kaikkia ja oli täynnä elämää.
Olen Cathy Colbert. Chris Isaac oli pikkuveljeni.
Meitä oli kahdeksan sisarusta. Viisi tyttöä ja kolme poikaa.
Tämä valmistujaiskuva otettiin, kun hän pääsi Puxico High Schoolista.
Olimme ylpeitä, kun Chris suoritti koulun, sillä hänellä oli oppimisvaikeuksia.
Hänen valmistujaispäivänsä oli tosi hyvä päivä meille kaikille.
Hän oli sellainen iso ja rakastava nallekarhu.
Kyllä. -Tosi lempeä tyyppi.
Olin silloin töissä,
ja minulle soitettiin.
Toimiston tyttö tuli ja sanoi: "Cathy, sinun pitää tulla…"
Anteeksi.
"Sinun pitää tulla vastaamaan tähän puheluun.
Asia on todella tärkeä."
Kysyin, mitä asia koskee.
Hän ei voinut kertoa. Pyysin kertomaan, onko kyse jostain pahasta jutusta.
Hän vastasi: "On."
Siskoni Gina soitti.
Hän sanoi: "Chris on kuollut. Vicky ampui hänet."
Anteeksi.
Siinä ei ollut lainkaan järkeä.
Tiesin, että heillä oli joitain ongelmia,
niin kuin useimmilla pariskunnilla on.
Mutta minulle oli järkytys,
kun saimme tietää, että Vicky tappoi hänet.
En voinut uskoa sitä.
Emme tunteneet sellaista Vickyä.
On niin monta kysymystä vailla vastausta.
Niitä on paljon.
Se päivä oli minulle musertava, sillä minä ja Vicky olimme niin läheisiä.
Se särkee yhä sydämeni, koska rakastin häntä kuin siskoani.
Niin me kaikki.
En tiedä, mitä tapahtui.
ASEITA, AMMUKSIA JA ÄÄNENVAIMENTIMIA
VAIKKA PAHOINPITELYISTÄ OLI ESITETTY VÄITTEITÄ,
VICTORIA EI KOSKAAN KERTONUT MOTIIVIA MURHALLE
Tässä maailmassa ei ole varmoja asioita, etenkään rikostutkinnassa.
Asioista on tutkittava jokainen kulma,
sillä koskaan ei tiedä, mitä niistä löytyy.
Nimeni on Betty Frizzell.
Aloitin apulaisseriffinä Poplar Bluffin lähistöllä.
Lopulta ylenin poliisipäälliköksi.
Olen tutkinut Chris Isaacin tapausta jo vuosia,
jo aivan alusta saakka.
En ollut mukana jutun tutkinnassa. En halunnut sekaantua siihen.
Halusin vain elää mukavaa elämääni St. Louisissa.
Mutta tartuin juttuun, koska en ollut varma siitä,
oliko ampuja todellakin Victoria.
Tiedän, milloin Victoria valehtelee.
Koska olen Victorian sisko.
Kun ostimme tämän talon,
minä olin alakoululainen ja Vicky oli…
…teini-ikäinen.
Minun huoneeni oli takana, Vickyn keskellä ja äidin edessä.
Tämä nostattaa esiin paljon surullisia tunteita.
Saavuttamattomia unelmia.
Se on kuin muistomerkki Vickyn elämälle.
Yrittää näyttää kauniilta, mutta on silti pahasti vaurioitunut.
Muistan lapsuudesta sen, että Vicky joutui vaikeuksiin -
ja että äitini oli usein vihainen, varsinkin jos hän oli juonut.
Vicky oli älyltään hitaampi eikä osannut hallita käytöstään.
Vicky oli ensimmäinen, jonka näin vuotavan verta.
Eikä kyse ollut pelkästä piiskaamisesta.
Hän sai nyrkistä, häntä vedettiin tukasta ja häntä potkittiin.
Äitini riehui kuin baaritappelussa, mutta vastassa oli 11-vuotias tyttö.
Vicky otti vastaan kaiken äitimme väkivallan.
Jos äitini löi minua, Vicky yritti kääntää hänen huomionsa itseensä.
Vicky suojeli minua, koska halusi minulle elämän, jollainen minulla nyt on.
Vicky on yksi uhrautuvimmista ihmisistä, joita olen tavannut.
En usko, että Victoria tappoi Chrisin. Uskon, että se oli joku muu.
Uskon, että se oli sisarenpoikani Kenny.
KUUKAUSI ENNEN MURHAA -
VICTORIAN POIKA KENNY OLI MUUTTANUT HEIDÄN LUOKSEEN
HÄN OLI ASUNTOVAUNUSSA AMPUMISEN AIKAAN
Tämä ei ole pelkkä kahden opioidiriippuvaisen tapaus,
jossa toinen päätti tappaa toisen.
Uskon, että poliisi oli tapauksessa liian kapeakatseinen.
"Nainen tunnusti. Tapaus selvitetty."
Olen nähnyt urallani monia vääriä tunnustuksia.
Niitä tehdään jatkuvasti.
VICTORIA PIDÄTETTIIN JA SYYTTEET LUETTIIN 12 TUNNIN SISÄLLÄ AMPUMISESTA
STODDARDIN PIIRIKUNNAN SERIFFI
Tutkinnassa halutaan olla huolellisia.
Tapaukset eivät aina ole niin yksinkertaisia.
Mutta tämä tapaus oli.
Olen Andrew Holden, Stoddardin piirikunnan seriffin apulaispäällikkö.
Olin yksi tämän murhan tutkijoista.
TODISTEET
Kaikki, mitä tutkimme,
kaikki todisteet ja kuulustelut,
johtivat siihen soitettuun hätäpuheluun.
VICTORIA SOITTI HÄTÄNUMEROON 10 MINUUTIN SISÄLLÄ AMPUMISESTA
911, mikä on hätätilanteenne?
Olen osoitteessa 365 North Church Street. Tapoin mieheni.
Tapoitko miehesi?
Ammuin häntä kuudesti ja 12 kertaa päähän.
Nimeni on Victoria Isaac.
Mikä on osoitteenne?
Hän soitti ja kertoi ampuneensa miehensä.
Kun menimme paikalle, oli aika selvää, että niin juuri oli tapahtunut.
POLIISI SAAPUI RIKOSPAIKALLE 30 MINUUTISSA
Hänen kasvoillaan oli roiskeita.
Hänestä pystyi selvästi näkemään pienet veritahrat.
Niitä ei tarvinnut etsiä.
Se oli ilmiselvää.
Testasimme hänestä ruutijäämät.
Niin tehdään kaikissa ampumistapauksissa.
Victoria sai ruutijäämätestistä positiivisen tuloksen.
RUUTIJÄÄMÄTESTI NIMELLÄ VICTORIA ISAAC
NÄYTTEISTÄ LÖYTYI RUUTIJÄÄMIÄ
Toinen löytämämme todiste oli paperi,
joka oli Victorian testamentti.
Hän periaatteessa jakoi siinä omaisuutensa muille.
Vaikutti siis siltä, että hän aikoi tappaa itsensä.
Uskon, että suunnitelmana oli tehdä murha ja itsemurha,
mutta jostaisn syystä hän muutti mielensä eikä tappanut itseään.
En tiedä, miksi hän tappoi miehensä.
Se on yksi kysymyksistä, joihin haluaisimme osata vastata.
Ojentaisitko kätesi uudelleen? Kiitos.
En koskaan saanut vastausta siihen.
Kääntäisitkö kätesi? Kiitos.
Koska tapaus on todellakin niin yksinkertainen.
Jotkut poliisit sanovat tehneensä hyvää työtä ja uskovat niin.
He voivat ehkä nukkua yönsä hyvin, mutta minä en.
Koska vannoin kauan sitten, että puolustan oikeutta.
Eikä sisareni saanut oikeutta tässä tapauksessa.
Yllätyin, kun Victoria kertoi,
että Kenny muuttaa hänen ja Chrisin luokse.
Heillä oli ollut niin myrskyisä suhde.
Vicky halusi olla hänen äitinsä, mutta Kenny piti häntä enemmän isosiskonaan.
Kun Vicky nai Chrisin, Kenny ei pitänyt tätä isäpuolenaan.
Suhteet olivat mutkikkaat alusta saakka.
Kennyn käytös oli aina välillä järjetöntä.
Vähän ennen murhaa Chris ja Kenny olivat ajautuneet käsirysyyn,
jonka seurauksena Kenny sai mustan silmän.
Tiesin Kennyn luonteen. Hän ei antanut kenenkään kävellä ylitseen.
Äitini oli juurruttanut sen asenteen häneen.
Miten Chrisin kaltainen alempiarvoinen julkeaa lyödä häntä?
Miten hän julkesi?
Tämän murhan motiivi oli kosto.
Luulen, että Kenny näki Chrisin makaavan sohvalla puolustuskyvyttömänä.
Hän etsi käsiinsä vanhan 22-millisen aseen,
latasi sen ja alkoi ampua Chrisiä.
Vicky heräsi ja kuuli sen.
Viimeisten ammusten kohdalla hän joko kamppaili aseesta Kennyn kanssa -
tai sai aseen Kennyltä ja heitti sen pois.
En usko, että Victoria ampui yhtään luotia.
Victoria suojelee rakkaitaan.
Hän soitti hätänumeroon, tunnusti ja pysyi siinä tarinassa.
Näin hän hyvittää sitä, että oli huono äiti.
Hän on syyllinen ainoastaan siihen.
Hän oli ehkä huono äiti, muttei murhaaja.
Kennyä vastaan ei ole fyysisiä todisteita.
Mutta jos joku peseytyy ja vaihtaa vaatteensa,
todisteita ei jää.
On kuitenkin runsaasti aihetodisteita, jotka todistavat teoriani.
Kun olen yrittänyt puhua poliisille, minut on vaiennettu.
Minun on käsketty huolehtia omista asioistani ja uhkattu pidätyksellä,
kun sanoin valittavani Victorian tapauksesta.
Mutta uskoni on vahva. Jatkan yrittämistä.
KEVÄÄLLÄ 2018 BETTY ALKOI KIRJOITTAA KIRJAA -
TEORIASTAAN, JONKA MUKAAN KENNY TAPPOI CHRISIN
KIRJA JULKAISTIIN 7. LOKAKUUTA 2021
KIRJAN JULKISTAMISTILAISUUS POPLAR BLUFFISSA
Rosanna Yorker. -Selvä.
Minua kannusti kirjoittamaan epäoikeudenmukaisuus,
pätevän poliisityön puuttuminen ja oma tarpeeni totuudelle.
Tavoitteeni on, että Victoria lopettaisi kertomansa valheen toistamisen -
sekä suojelua ansaitsemattomien suojelun,
ja alkaisi kertoa totuuden siitä, mitä tuona päivänä tapahtui.
Kyse on siskostani. Hän sai elinkautisen plus 25 vuotta -
murhasta, johon hän ei kenties ollutkaan syyllinen.
Hänellä on tarinasta oma versionsa, ja tämä on minun versioni.
Haluan, että luet sen ja kerrot mielipiteesi.
Mitä mieltä sinä olet? -Tiedät sen.
Ehkä kirja voisi saada myös poliisin tutkimaan tapausta uudelleen.
Jos Vicky kertoisi totuuden tapahtuneesta -
ja antaisi lisää todisteita tapahtumista, ehkä tutkinta avattaisiin uudelleen.
Ehkä hänellä olisi mahdollisuus kunnon oikeudenkäyntiin -
eikä vain sovittuun tuomioon.
BETTY VÄITTÄÄ KIRJASSAAN TUTKIJOIDEN JÄTTÄNEEN HUOMIOTTA -
TÄRKEITÄ TODISTEITA, JOTKA VIITTASIVAT KENNY SMITHIN SYYLLISYYTEEN
Jotkut saattavat ajatella, että keksin tämän -
tai etten halua uskoa sisareni syyllistyneen tähän rikokseen.
Mutta murhaa edeltäneiltä päiviltä on tallennettu hätäpuhelu,
jossa Kenny kertoo aikovansa tappaa Chrisin,
Vickyn ja sitten itsensä.
Se hätäpuhelu on minusta merkittävin todiste siitä, että hän teki tämän.
911. Mikä on hätätilanteenne?
Tarvitsen ambulanssin. Minulla on itsetuhoisia ja murhanhimoisia ajatuksia.
En kestä tätä enää. Olen nyt ulkona kävelemässä.
Selvä. Onko seurassasi ketään?
Äitini ja isäpuoleni. Minä…
Ajattelin tappaa heidät ja sitten itseni.
Selvä. Ymmärrän.
En kestä enää.
Olen Russ Oliver. Olin syyttäjänä Chris Isaacin murhajutussa,
jossa rikoksen teki hänen vaimonsa Victoria Isaac.
7. toukokuuta, viikko ennen murhaa,
Kenneth Smith soitti hätänumeroon -
ja kertoi olevansa itsetuhoinen sekä murhanhimoinen.
Emme jättäneet sitä huomiotta.
Se oli ehdottomasti sellainen asia, johon meidän oli kiinnitettävä huomiota.
Vaikka tiesimme sen,
meillä ei ollut todisteita siitä, että Kenny olisi tehnyt mitään.
Todisteiden mukaan Victoria oli yltä päältä Chrisin veressä.
Eikä veriroiskeita voi luoda uudelleen.
Kennethillä ei ollut veriroiskeita.
Eikä hänen käsissään ollut ruutijäämiä.
Mitkään todisteet eivät viittaa siihen, että Kenny olisi syyllinen.
MISSOURIN RIKOS- JA LIIKENNELAKI
En aio lukea Bettyn kirjaa. Minulla ei ole paljon vapaa-aikaa.
En aio käyttää aikaani Bettyn sanomisten lukemiseen.
Haluaako hän huomiota? Hakeeko hän sympatiaa sisarelleen?
En tiedä, mutta hänen sisarensa ei mene minnekään.
Hänen sisarensa ampui miestään kymmenen kertaa päähän teloitustyyliin.
Hän ei pääse vankilasta koskaan.
Tuo nainen vain hokee syytöksiä -
ja spekulaatioita, eikä hänellä ole mitään todisteita niiden tueksi.
Vankilassa oleva henkilökään ei väitä, että tapahtumat olisivat menneet niin.
Eiköhän tuo viittaa siihen, miten uskottavana hänen tarinaansa voi pitää.
Tunnen myötätuntoa Isaacin perhettä kohtaan.
Bettyn väitteet ovat heistä varmaankin järkyttäviä.
Eivät he ansaitse tällaista.
He joutuvat kokemaan kaiken uudelleen.
Tervetuloa ohjelmaamme.
Tässä jaksossa minulla on -
ehkä yksi ohjelman historian mielenkiintoisimmista vieraista,
Betty Frizzell. Lukekaa hänen kirjansa. En halua paljastaa kaikkia yksityiskohtia.
Mutta esität vahvan väitteen siitä,
että Vickyn miehen, Chrisin, tappoi Kenny eikä Vicky.
Olen työskennellyt pikkukaupungeissa ja pienissä piirikunnissa, mutta…
En ole nähnyt missään näin epäammattimaista toimintaa.
Virheitä tehtiin naurettavan paljon. Nainen tunnusti,
joten häntä pidettiin tappajana.
Mikä hemmetin valhe.
Enpä ole kuunaan kuullut moista hevonpaskaa.
Onko kirjan jälkeen tapahtunut mitään? Sen julkaisusta on nyt liki kuukausi.
Ei. Ja kuten tiedät…
Hänen pitäisi antaa asian olla.
Hänen pitäisi miettiä, mitä tämä tekee perheellemme.
Se avaa vanhoja haavoja.
Vicky teki sen.
Olen varma, että Vicky teki sen.
Hän kirjoitti lausunnon ja myönsi sen.
Betty ei asunut täällä -
eikä viettänyt Vickyn kanssa niin paljon aikaa,
että olisi tiennyt kaikki kirjan asiat.
En tiedä, mistä hän keksi sen kaiken.
…mutta en voinut pelastaa Vickyä.
Minusta Betty on hullu, joka haluaa huomiota.
En tiedä, miksi joku yrittäisi vierittää syyn murhasta jonkun toisen niskoille.
Se saa minut voimaan pahoin.
KENNY SMITH ON TOISTUVASTI KIELTÄNYT OSALLISUUTENSA MURHAAN
HÄNTÄ VASTAAN EI OLE NOSTETTY SYYTTEITÄ EIKÄ VICTORIA OLE KOSKAAN SYYTTÄNYT HÄNTÄ
Ei Betty välttämättä valehtele.
Mutta joskus arviointikyky hämärtyy,
vaikka olisi taustaltaan lainvalvoja,
kun yrittää tutkia rikosta, johon oma sisarus on syyllistynyt.
Ymmärrän täysin, miksi Betty esittäisi väitteitään.
Hän yrittää saada epäilykset heräämään ja sisarensa pois vankilasta.
Ei ole harvinaista, että perheenjäsenet -
eivät usko poliisitutkintaan.
Niin on käynyt tässä tapauksessa.
Loppujen lopuksi sillä ei ole väliä, mitä mieltä minä tai Betty olemme.
Jollei uusia todisteita nouse esiin -
tai jollei joku anna uutta lausuntoa,
tässä tapauksessa ei muutu mikään.
KENNY SMITH ASUU NYKYÄÄN EUROOPASSA
HÄNTÄ EI TAVOITETTU HAASTATTELUUN
Näin poikani viimeksi oikeustalolla.
En ole nähnyt häntä sen jälkeen.
Ja se sattuu joka päivä.
Hän on ajatuksissani aina.
VIISI KUUKAUTTA ENSIMMÄISEN HAASTATTELUN JÄLKEEN -
VICTORIA SMITH SUOSTUI VASTAAMAAN LISÄKYSYMYKSIIN
Kaikki hyvin.
VICTORIAN VAJAVAISEN HENKISEN KAPASITEETIN VUOKSI -
BETTY HALUSI OLLA PAIKALLA OSASSA HAASTATTELUA
Siskoni Betty on ollut tukenani, kun kukaan muu ei ole ollut.
Hän on niin rohkaiseva.
Siskon kanssa juttelusta tulee parempi olo. Ei tunnu niin yksinäiseltä.
Olen lukenut kirjan.
Olen tietoinen siitä, mitä on sanottu.
En voi kertoa, pitääkö se paikkansa vai ei.
Ihan yksinkertaisesti oikeudellisista syistä.
Saatan palata vielä joskus oikeuden eteen.
Ja sanomani voisi olla vahingollista -
tuomarin näkökannan suhteen.
En voi mennä pidemmälle.
Aiemmassa haastattelussa sanoit, että teit sen.
Haluatko vielä kertoa, kuka veti liipaisimesta sinä aamuna?
En voinut kertoa teille tarkalleen, mitä tapahtui,
koska käytin lääkkeitä.
Olin sinä päivänä sekaisin.
Minulla ei ole siitä muuta sanottavaa.
Voitko kertoa, ampuiko Kenny Chrisiä?
En tiedä.
Puhuitko hänen kanssaan, tai puhuiko joku hänelle tästä?
Hän oli siellä, minä olin siellä, ja kaikilla on oma mielipiteensä.
Ja minä olin sekaisin.
Sekä minä että poikani osaamme…
Ase kuului äidilleni.
Me molemmat osaamme käyttää sitä.
Siskoni ei ole ainoa, joka uskoo, että poikani teki sen.
En voi kiistää enkä myöntää sitä, että hän teki sen.
Voiko tuo järkyttää Kennyä, jos hän vakuuttaa viattomuuttaan?
En usko, että hän järkyttyy.
Hän tietää tätinsä rikostutkijapuolen.
Kun suvussa on lainvalvoja,
hän kyllä tutkii ja kaivaa asioita joka vinkkelistä.
Oletan, että poikani vain ajattelee tätinsä tekevän rikostutkijan työtään.
Varmistavan asiaa.
Tekstitys: Sami Haapasalo